paragraph_text: Titanoceratops ("divovsko rogato lice") bio je rod dinosaura biljojeda, koji je spadao u ceratopse. Bio je divovski pripadnik Chasmosaurinae koji je tijekom razdoblja kasne krede (kasni kampanij, prije između 74,5 i 73,7 milijuna godina) živio na području današnjeg Novog Meksika. Najstariji je poznati triceratopsin. Poznat je samo po holotipnom primjerku OMNH&nbsp;10165, nepotpunom kosturu koji se sastojao od nepotpune lubanje i čeljusti. Na temelju terenskih zapisa i litologije sredine koja je okruživala kostur smatra se da potječe iz formacije Fruitland ili iz donje formacije Kirtland, ali točna lokacija nalazišta više nije poznata. Toj je vrsti naziv dao Nicholas R. Longrich (2011.), a tipičnom vrstom smatra se Titanoceratops ouranos. Prije toga njegovi su njegovi fosili bili priključeni rodu Pentaceratops.